Kombinert med godt spill for Urædd og aldersbestemte landslag begynte store utenlandske klubber å melde sin interesse for Rossbach. I perioden 2009-2011 var Sondre på gjentatte treningsopphold hos Premier League-gigantene Everton og Manchester United. Rett før Rossbachs overgang til Odd fra Urædd i 2011 ble han tilbudt en fire år lang proffkontrakt med Manchester United. Han takket imidlertid nei til forslaget fordi han heller ønsket å kjempe seg til en fast plass i Tippeligaen for Odd, noe han mente ville være bedre for hans utvikling.